1.pielikums

Ministru kabineta rīkojuma projekta „Grozījumi Ministru kabineta

2014. gada 29. jūlija rīkojumā Nr.382 “Par Iekšlietu ministrijas

ilgtermiņa saistībām ceļu satiksmes pārkāpumu fiksēšanas tehnisko

 līdzekļu (fotoradaru) darbības nodrošināšanai”” sākotnējās

 ietekmes novērtējuma ziņojumam (anotācijai)

**Projekta ietekmes uz valsts pārvaldes funkcijām (Valsts policijas personāla resursiem) pamatojums[[1]](#footnote-1)**

 2016. gadā Valsts policijas fotoradaru struktūrvienības nodarbinātie ir apstrādājuši 99 861 protokolu-lēmumu projektu par fotoradaru fiksētajiem atļautā braukšanas ātruma pārkāpumiem, sastādot 97 051 protokolu-lēmumu. 2017. gada 5 mēnešos ir būtiski pieaudzis apstrādājamās informācijas apjoms - sastādīti 110 164 protokoli-lēmumi par fotoradaru fiksētajiem pārkāpumiem. Lai arī darbojošos fotoradaru skaits, salīdzinot ar 2016. gadu, ir dubultojies un uzstādīti 42 fotoradari, tomēr pieņemto lēmumu skaits pieaudzis trīs reizes. Ja 2016. gadā vidēji mēnesī pieņemti 8087 lēmumi, tad 2017. gadā vienā mēnesī pieņemti vidēji 22 000 lēmumi jeb vidēji gandrīz trīs reizes vairāk.

Saglabājoties šādām tendencēm un palielinot darbojošos fotoradaru skaitu līdz 100, secināms, ka esošie fotoradaru struktūrvienības personāla resursi ir nepietiekami. Veicot pašlaik veicamo procesu analīzi, tika secināts, ka viens darbinieks dienā var apstrādāt 80-100 ar tehniskajiem līdzekļiem (fotoradariem) fiksētos failus. Pieņemot, ka dienā tiek apstrādāti 100 faili, kā arī, ievērojot prognozēto protokolu-lēmumu skaitu (atkarīgs arī no fotoradaru skaita), papildu nepieciešamo nodarbināto skaits ir no 9 – 2017. gadā līdz 26 – 2019. gadā (skatīt tabulu). Saskaņā ar Ministru kabineta 2014. gada 29. jūlija rīkojumu Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai” (turpmāk – rīkojums Nr.382) stacionāro fotoradaru darbības nodrošināšanai Valsts policijai tika papildu piešķirtas 20 amata vietas, tai skaitā, darbam ar protokoliem-lēmumiem – 7 amata vietas. Rīkojuma Nr.382 (projekta) sākotnējās ietekmes novērtējuma ziņojuma (anotācijas) 2.pielikumā, balstoties uz provizorisku darba apjoma novērtējumu, tika veikts papildu nepieciešamo amata vietu aprēķins.

Būtiski norādīt, ka bez fotoradaru fiksēto failu apstrādes nodarbinātie, kuru uzdevumos ietilpst darba ar protokoliem–lēmumiem, veic arī šādus uzdevumus:

* analizē un apstrādā ar fotoradariem fiksēto informāciju un pārkāpuma konstatēšanas gadījumā sastāda administratīvā pārkāpuma protokolu-lēmumu, tai skaitā arī ārzemniekiem;
* veic nepieciešamās darbības, kas saistītas ar lietvedības procesa nodrošināšanu administratīvā pārkāpuma lietās par pārkāpumiem, kas fiksēti ar fotoradariem, neapturot transportlīdzekli;
* sagatavo administratīvo lietu materiālus pēc Satiksmes drošības pārvaldes Administratīvo strīdu nodaļas pieprasījuma;
* sniedz fiziskajām un juridiskajām personām, kā arī valsts un pašvaldību institūcijām pieprasīto informāciju par jautājumiem, kas saistīti ar fotoradaru fiksētajiem administratīvajiem pārkāpumiem, ievērojot normatīvajos aktos noteiktos informācijas izpaušanas ierobežojumus;
* sniedz atbildes un skaidrojumus uz informatīvā tālruņa zvaniem (latviešu, krievu, angļu, vācu valodā). Jāatzīmē, ka, lai pieņemtu visus informatīvā tālruņa zvanus, ik dienu to veic vismaz 5 darbinieki, kas atbild uz iedzīvotāju jautājumiem paralēli tiešajiem darba pienākumiem. 2015. gadā katrs darbinieks atbildēja uz 15 ienākošajiem zvaniem dienā, bet 2017. gadā šis apjoms ir būtiski pieaudzis, un šobrīd tie ir jau 25 zvani dienā katram darbiniekam. Nespējot sazvanīt policiju, iedzīvotāji raksta vēstules, izmantojot elektronisko pastu, kurās risina tos pašus naudas sodu apmaksas jautājumus, ko risina, zvanot uz informatīvo tālruni. Fotoradaru nodaļa ik mēnesi saņem vismaz 1000 e-pastus par fotoradaru sodu apmaksas jautājumiem, kas pamatā tiek saņemti no Lietuvas, Igaunijas un Polijas;
* pēc fiziskas un juridiskas personas pieprasījuma iepazīstina ar administratīvās lietas materiāliem (tai skaitā ar foto un video), kā arī pieņem paskaidrojumu;
* pēc pieprasītās informācijas saņemšanas sastāda protokolu-lēmumu un veic naudas soda “pārlikšanu” uz norādīto transportlīdzekļa vadītāju;
* veic korekcijas CSDD reģistrā pēc Satiksmes drošības pārvaldes Administratīvo strīdu nodaļas norādījuma.

Ņemot vērā iepriekš minēto, Fotoradaru nodaļā jau pašlaik ir vērojama būtiska darba apjoma palielināšanās, kura pieauguma tempi nemazināsies, jo tiek plānota vēl 58 stacionāro fotoradaru ieviešana: 18 – 2017. gadā un 40 – 2018. gadā. Bez tam, papildu darba apjoms veidosies, arī apstrādājot no 12 2017. gadā ieviešamajiem pārvietojamiem fotoradariem un 40 transportlīdzekļos uzstādāmajiem video radariem, bet no 2018. gada – no 40 rokas video radariem. Līdz ar to, lai veiktu fotoradaru fiksētās informācijas apstrādi un nodrošinātu administratīvo pārkāpumu lietvedības procesu, ir būtiski nodrošināt pietiekamu cilvēkresursu apjomu, jo no tā atkarīga arī valsts pamatbudžeta ieņēmumu no naudas sodiem savlaicīga iekasēšana. Ievērojot ierobežoto valsts budžeta finanšu resursu pieejamību, izvirzīts priekšlikums 4 papildu amata vietas šim mērķim pārdalīt no nefinansētajām ilgstošajām vakancēm, to uzturēšanai paredzot papildu finansējumu), bet pārējos nodarbinātos atkarībā no darba faktiskā apjoma piesaistīt, veicot iekšējās pārdales starp Valsts policijas struktūrvienībām (papildu finansējums nav nepieciešams).

Administratīvo strīdu nodaļā 2016. gadā izskatītas 827 sūdzības par lēmumiem administratīvo pārkāpumu lietās, kurās Ceļu satiksmes noteikumu (turpmāk – CSN) pārkāpumi fiksēti ar fotoradariem. 2017. gadā 4 mēnešos saņemtas jau 653 sūdzības. Sūdzību skaits trīskāršojies, lai gan fotoradaru skaits ir dubultojies. Ņemot vērā iepriekš minēto, vidēji mēnesī 2016. gadā saņemtas 69 sūdzības, bet 2017. gadā – 163 sūdzības par lēmumiem administratīvo pārkāpumu lietās, kurās CSN pārkāpumi fiksēti ar fotoradariem. 2016.gadā Administratīvo strīdu nodaļā papildus tika ieviestas 5 amata vietas, kuru amata pienākumos ietilpst sūdzību izskatīšana par izdarītajiem administratīvajiem pārkāpumiem ceļu satiksmē, kas fiksēti ar fotoradariem, kā arī piešķirtā pilnvarojuma ietvaros pārstāvēt Valsts policiju rajonu (pilsētu) tiesās, apgabaltiesās. Ņemot vērā sūdzību skaita palielināšanos 2017.gadā, jau šobrīd, lai nodrošinātu sūdzību izskatīšanu nodrošinātu Latvijas Administratīvo pārkāpumu kodeksā (turpmāk – LAPK) noteiktajā termiņā, sūdzības izskata ne tikai pasākuma „Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” ietvaros ieviestie vecākie speciālisti, bet arī pārējie Administratīvo strīdu nodaļas darbinieki. Lai nodrošinātu LAPK paredzēto lēmumu pārsūdzības kārtību un sūdzību izskatīšanu, darba apjoma prognozes aprēķinātas, ņemot vērā 2016. gada un 2017. gada 4 mēnešu rādītājus.

Viens darbinieks var izskatīt apmēram 20-30 sūdzības mēnesī, un apjoms mainās, ja darbinieks ir pilnvarots pārstāvēt Valsts policiju tiesā.

Ievērojot veiktās izmaiņas Ceļu satiksmes likumā, transportlīdzekļa īpašniekam (turētājam) ir tiesības norādīt patieso transportlīdzekļa vadītāju. Līdz ar to, izskatot vienu sūdzību, bieži ir jāsagatavo vairāki lēmumu projekti (reizēm pat līdz 10), kas ievērojami palielina darba slodzi un apjomu darbiniekiem. Minētos grozījumus Ceļu satiksmes likumā regulāri izmanto juridiskās personas, it īpaši uzņēmumi, kas nodarbojas ar transportlīdzekļu iznomāšanu.

Ņemot vērā iepriekš minēto radaru skaita palielināšanu 2017. un 2018. gadā, kas darbosies visā Latvijas teritorijā, prognozējama arī sūdzību skaita palielināšanās par lēmumiem administratīvo pārkāpumu lietās, kurās CSN pārkāpumi fiksēti ar tehniskiem fotoradariem.

 Ievērojot saņemto iesniegumu skaita pieaugumu, pieaug arī Dokumentu pārvaldības nodaļas darbinieku darba apjoms, jo pieaugs reģistrējamo un nosūtāmo dokumentu skaits.

Ņemot vērā iepriekš minēto, fotoradaru darbības nodrošināšanai un lietvedības nodrošināšanai administratīvo pārkāpumu lietās, varētu būt papildu nepieciešami līdz 36 darbinieki, kuri daļēji tiks nodrošināti no esošiem personāla resursiem, bet 13 amata vietas, likvidējot ilgstošās vakances, kuru uzturēšanai nav finansējuma, tiks ieviestas attiecīgajās struktūrvienībās, nodrošinot to uzturēšanai attiecīgus finanšu resursus (skatīt tabulu un anotācijas 4.pielikumu).

tabula

**Nepieciešamā nodarbināto skaita aprēķins protokolu-lēmumu projektu pārbaudei un protokolu-lēmumu sagatavošanai**

**1. Stacionārie fotoradari**

Ministru kabineta 2014. gada 29. jūlija rīkojuma Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai”

|  |  |  |  |  |  |  |  |
| --- | --- | --- | --- | --- | --- | --- | --- |
| Fotoradaru skaits | **2017** | **2018** | **2019** | **2020** | **2021** | **2022** | **2023** |
| Vidējais darbības mēnešu skaits | Vidējaisradardienu skaits[[2]](#footnote-2) | Vidējais darbības mēnešu skaits | Vidējaisradardienu skaits | Vidējais darbības mēnešu skaits | Vidējaisradardienu skaits | Vidējais darbības mēnešu skaits | Vidējaisradardienu skaits | Vidējais darbības mēnešu skaits | Vidējaisradardienu skaits | Vidējais darbības mēnešu skaits | Vidējaisradardienu skaits | Vidējais darbības mēnešu skaits | Vidējaisradardienu skaits |
| 16 | 12 | 5680 | 12 | 5680 | 12 | 5680 | 4 | 1893 |  |  |  |  |  |  |
| 24 | 12 | 8520 | 12 | 8520 | 12 | 8520 | 12 | 8520 | 10,6 | 7526 |  |  |  |  |
| 20 | 5 | 2958 | 12 | 7100 | 12 | 7100 | 12 | 7100 | 12 | 7100 | 7 | 4142 |  |  |
| 40 |  |  | 4 | 4733 | 12 | 14 200 | 12 | 14 200 | 12 | 14 200 | 12 | 14 200 | 8 | 9467 |
| Radardienu skaits – kopā |  | 17 158 |  | 26 033 |  | 35 500 |  | 31 713 |  | 28 826 |  | 18 342 |  | 9467 |
|  |  |  |  |  |  |  |  |  |  |  |  |  |  |  |
| Protokolu-lēmumu skaits vidēji uz 1 fotoradaru dienā |  | 17 |  | 17 |  | 16 |  | 15 |  | 14 |  | 13 |  | 12 |
| Protokolu-lēmumu skaits – kopā 1. |  | **291 692** |  | **442 567** |  | **568 000** |  | **475 700** |  | **403 564** |  | **238 442** |  | **113 600** |

**2. Pārvietojamie fotoradari**

Ministru kabineta 2015. gada 16. novembra rīkojums Nr. 719 “Par finansējuma piešķiršanu Iekšlietu ministrijai pasākumiem, kas saistīti ar ceļu satiksmes uzraudzības uzlabošanu”

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2017** | **2018** | **2019** | **2020[[3]](#footnote-3)** | **2021** | **2022** | **2023** |
| Skaits | 12 | 12 | 12 | 12 | 12 | 12 | 12 |
| Protokolu-lēmumu skaits (vidēji mēnesī) uz 1 radaru | 960 | 900 | 840 | 750 | 750 | 750 | 750 |
| Darbības mēnešu skaits | 4 | 12 | 12 | 12 | 12 | 12 | 12 |
| Protokolu-lēmumu skaits (vidēji gadā) – kopā | **46 080** | **129 600** | **120 960** | **108 000** | **108 000** | **108 000** | **108 000** |

**3. Papildu nodarbināto skaita aprēķins**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2017** | **2018** | **2019** | **2020** | **2021** | **2022** | **2023** |
| Protokolu-lēmumu skaits (vidēji gadā) – kopā (1.+2.) | 337 772 | 572 167 | 688 960 | 583 700 | 511 564 | 346 442 | 221 600 |
| Protokolu-lēmumu skaits uz 1 nodarbināto gadā (1 slodzes norma)[[4]](#footnote-4) | 20 700 | 20 700 | 20 700 | 20 700 | 20 700 | 20 700 | 20 700 |
| Nepieciešamais nodarbināto amata vietu skaits (pilnas slodzes) | 16 | 27 | 33 | 28 | 24 | 16 | 10 |
| Esošais amata vietu skaits (slodzes)[[5]](#footnote-5) | 7 | 7 | 7 | 7 | 7 | 7 | 7 |
| Papildu nepieciešams | 9 | 20 | 26 | 21 | 17 | 9 | 3 |
| No tā: tiks pārdalītas no citām struktūrvienībām (papildu finansējums nav nepieciešams) | 5 | 15 | 22 | 17 | 13 | 5 |  |
| No tā: tiks pārdalītas ilgstoši vakantās amata vietas (nepieciešams papildu finansējums) | **4** | **4** | **4** | **4** | **4** | **4** | **4** |

Iekšlietu ministrs Rihards Kozlovskis

 Vīza: valsts sekretāra pienākumu izpildītājs Dimitrijs Trofimovs

16.06.2017 8:35

1548

A.Minčenoka

67208791, anzelika.mincenoka@vp.gov.lv

1. Prognozes veidotas, ņemot vērā 2016. gada un 2017. gada 5 mēnešu rādītājus [↑](#footnote-ref-1)
2. Pieņemot, ka 1 fotoradars 12 mēnešos darbojas 355 dienas [↑](#footnote-ref-2)
3. No 2020. gada tiks atjaunoti vai darbību turpinās 2015. gadā uzstādītie radari, pakāpeniski tiks atjaunoti vai darbību turpinās arī vēlāk uzstādītie radari, tāpēc rādītāji tiks attiecīgi precizēti [↑](#footnote-ref-3)
4. Dienā vidēji ­– 100; gadā vidēji – 100 x 207 darba dienas = 20 700 (precizēts atbilstoši faktam) [↑](#footnote-ref-4)
5. Ministru kabineta 2014. gada 29. jūlija rīkojuma Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai” (redakcija no 29.07.2014. – 15.11.2015.) anotācijas 2.pielikums [↑](#footnote-ref-5)